Il-mottiv għadu jrid jiġi stabbilit Konferma li Saviour Gaffarena hu l-vittma tal-isparatura li seħħet ilbieraħ. Il-vittma kellu tir f'rasu. Il-Pulizija ikkonfermaw li l-isparatura kienet fid-direzzjoni ta' Vince Gaffarena (17-il sena) u Saviour Gaffarena (27 sena), li huma kuġini. Kien Vince Gaffarena li kien qed isuq il-karozza meta seħħet l-isparatura. Hu bħalissa jinsab rikoverat l-isptar Mater Dei, wara li ntlaqat minn żewġ tiri oħra. Il-konferenza tal-aħbarijiet ingħatat mill-kelliem tal-Pulizija Brandon Pisani. Il-każ oriġina fiz-zona ta' Ħal Millieri. Miz-zona ġew elevati anke xi skrataċ. Wara ħidma mill-investigaturi, il-Pulizija għall-ħabta tas-2am arrestaw żewġ persuni minn Ħal Kirkop – żagħżugħ ta' 19-il sena u żagħżugħ ta' 18-il sena li huma magħrufa mal-Pulizija. Pisani qal li sa issa ma jirriżultax li intuża xi mutur. Ikkummenta //= $special ?>